Ayhanê Bêrtî
Ayhanê Bêrtî wergêr û nivîskarekî kurd e ku di sala 1974an de li navçeya Depê ya ku jê re Qereqocana Elezîzê tê gotin ji dayikê bûye. Wekî ku ji navê wî jî diyar dibe ku bi eslê xwe ji Eşîra Bêrtiyan e û ji ezbeta Melemeran neviyê Mahmûdê Qeyê ye. Ayhanê Bêrtî du salan piştî dibistana amadeyî û navîn derketiye Ewropayê û ji sala 1993yan vir ve li Almanyayê dijî. Bêrtî heta niha bi zimanê kurdî gelek meqaleyên li ser dîrok, wêje, zimanê kurdî, çand û folklora kurdan nivîsîne ku di rojname, kovar û malperên kurdî de hatine weşandin. Ji xeynî van xebatan, Ayhanê Bêrtî ji bo weşanxane, kovar, malper û televîzyonan karê wergerê kiriye. Gelek berhemên wî heta niha di pirtûkxaneya kurdî de cihekî taybet girtine.